Document ID: 31982R0200

*****
ΚΑΝΟΝΙΣΜΟΣ (ΕΟΚ) αριθ. 200/82 ΤΗΣ ΕΠΙΤΡΟΠΗΣ
της 27ης Ιανουαρίου 1982
περί της κατατάξεως εμπορευμάτων στη διάκριση 23.07 Γ του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ενιαία εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 3,
Εκτιμώντας:
ότι, προκειμένου να εξασφαλισθεί η ενιαία εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις περί της δασμολογικής κατατάξεως προμείγματος που αποτελείται από μείγμα υδροχλωρικής οξυτετρακυκλίνης (DCIM) (20 % ξηρού προϊόντος) σε ένα υπόστρωμα ανθρακικού ασβεστίου, προοριζομένου να χρησιμοποιηθεί στην παρασκευή «συμπληρωματικής » ζωοτροφής·
ότι η κλάση 23.07 του Κοινού Δασμολογίου που περιλαμβάνεται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3300/81 (3), αναφέρει τα παρασκευάσματα που χρησιμοποιούνται στη διατροφή των ζώων·
ότι το εν λόγω προμείγμα, αν και περιέχει μια φαρμακευτική ουσία, δεν έχει παρασκευασθεί με σκοπό να χρησιμοποιηθεί ως κτηνιατρικό φάρμακο· ότι παρουσιάζει τα χαρακτηριστικά μιας παρασκευής του είδους εκείνων που χρησιμοποιούνται στη διατροφή των ζώων, της κλάσεως 23.07 (βλέπε επίσης τις επεξηγηματικές σημειώσεις της ονοματολογίας του Συμβουλίου Τελωνειακής Συνεργασίας, κλάση 23.07, ΙΙ γ)· ότι στο πλαίσιο της κλάσεως 23.07 πρέπει να επιλεγεί η διάκριση 2307 Γ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το προμείγμα που αποτελείται από υδροχλωρική οξυτετρακυλίνη ( DCIM) (20 % κατά βάρος ξηρού προϊόντος) σε ένα υπόστρωμα ανθρακικού ασβεστίου, υπάγεται στη διάκριση 23.07 Γ του Κοινού Δασμολογίου:
23.07 Παρασκευάσματα κτηνοτροφικά με προσθήκην μελάσσης ή σακχάρων. Έτερα παρασκευάσματα του είδους των χρησιμοποιουμένων προς διατροφήν των ζώων:
Γ. Μη κατονομαζόμενα
Άρθρο 2
Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 27 Ιανουαρίου 1982.

Labels: 3
6